cesky terrier
Store norske leksikon,Teknologi og industri,Landbruk,Husdyr,Hund,Hunderaser
Cesky terrier er en kortbent, tsjekkisk hunderase, som opprinnelig er en krysning mellom en sealyham terrier og skotsk terrier for å få frem den perfekte rottehund. Den ble anerkjent som rase i 1963.
Beskrivelse Mankehøyden er 25–32 cm. Den har langt hode, smal skalle, og tydelig, men ikke dyp stopp. Den har langt snuteparti og V-formede, hengende ører. Pelsen er lang og silkeglinsende, med bølget pels som helst skal klippes på hals og rygg. Den har skjegg og kraftige øyebryn. Fargen på cesky terrieren er blågrå eller kaffebrun, ofte med gule, grå og hvite tegninger. Den har hengende hale. Les mer i Store norske leksikon Hund Hunderase Liste over hunderaser hundens historie